কলেজ ফেস্ট অনেক হয়। ইউনিভার্সিটিতে স্টুডেন্ট ফেস্টও হয়। সেখানে রক ব্যান্ড থেকে ধ্রুপদী মান্নাকণ্ঠী চরম সংস্কৃতির একজিবিশনও হয়। সাংস্কৃতিক সন্ধ্যা, সংস্কার কাটিয়ে সারারাত পার্টি আভি বাকি হ্যায় দেখে দেখে অভ্যস্ত চোখ এবার চমক দেখবে। মৌলনা আবুল কালাম আজাদ ইউনিভার্সিটি অব টেকনোলজির ক্যাম্পাসে হবে অন্যরকম স্টুডেন্ট ফেস্ট। দুদিন ধরে সেখানে চলবে কনস্ট্রাক্ট। নামেই টের পাচ্ছেন নিশ্চয়ই এখানে তাই হবে যা গঠন মূলক। উদ্যোগপতি হওয়ার হাতেখড়ি হবে সেখানে। আয়োজক ছাত্রদের দলপতি রণদীপ সাহা, নিজে একটি স্টার্টআপ চালান। রেয়ার প্ল্যানেট। বলছিলেন ওদের এই উদ্যোগের পিছনে শুধু মজা নয় কাজের কাজ করার সদিচ্ছা ছিল। ওদের প্রতি সহযোগিতার হাত বাড়িয়ে দিয়েছে Mozila, Nasscom 10,000 startup initiative, IndUs, Telegraph, 91.9 Friends FM, বাংলা YourStory-র মত সংস্থা। এগিয়ে এসেছে বেশ কিছু স্টার্টআপ সংস্থাও, যেমন Streets of Calcutta, Duck Duck Go, Social Bong, Scroll Back, Treasures of Innocence এবং TheoreX ইত্যাদি।